text: Danmark har brug for unge som disse
  21 november 2012 kl. 07.01
  To 18-årige har startet eget firma. Med succes.
  De er kommet flyvende fra start, de to unge mænd bag firmaet Creative Sight.
  I fritiden flyver de begge modelflyvning på højt plan, og det var der, de fik idéen:
  Vi bygger en modelhelikopter og monterer et kamera på den. Så kan vi filme ejendomme og virksomheder fra oven.
  Det viste sig at være en god idé: Creative Sight har allerede flere kunder.
  Erhvervsgymnasiet i Grindsted har hjulpet de unge iværksættere igang. Det samme har Billund Erhvervsfremme.
  